Alboraia dispara les atencions policials en tot el municipi després de l'increment de seguretat i en plena reducció dels delictes greus: més de 2.700 intervencions en 2024
14 de juny de 2024

L'Ajuntament d'Alboraia va decidir abordar la seguretat del municipi potenciant tots els recursos disponibles -humans i drons- i augmentant la coordinació amb la resta d'institucions -Delegació del Govern- i cossos de seguretat -Policia Autonòmica i Guàrdia Civil- i el balanç dels primers 5 mesos de l'any mostren un resultat molt positiu. Només la Policia Local, sense comptar amb la resta de cossos, ha realitzat 728 intervencions durant el mes de maig.

La xifra no sols suposa un increment substancial respecte al mes d'abril (728 enfront de 552), sinó que també reflecteix una tendència "molt positiva des de gener sobre la millora de seguretat dels nostres veïns i veïnes, visquen on visquen o treballen on treballen", destaca l'alcalde, Miguel Chavarría. I és que l'augment de les actuacions ha anat pujant de manera important des del mes de gener, passant de les 462 intervencions d'aquell llavors a les 728 de maig.

"A més, hem treballat en la protecció de totes les zones. No hi ha ni una sola que no sols no haja baixat, sinó que no haja pujat de manera important", assenyala Chavarría. En aquest sentit, l'increment de les actuacions s'ha produït en el barri antic, Palmaret, barri dels Cristalls, La Patacona i Port Saplaya. No obstant això, és en l'horta (81 actuacions, 39 més que a l'abril) i en el Polígon Industrial (73 intervencions, 34 més que a l'abril) on major efectivitat ha aconseguit la Policia Local.

Increment de seguretat coordinat

En total, el cos de seguretat local ha actuat 2.705 vegades des de gener fins a maig de 2024. La xifra es produeix després d'un decidit reforç en matèria de seguretat en els últims mesos, una iniciativa de l'Ajuntament d'Alboraia que ha gestionat l'alcalde, Miguel Chavarría, i que ha donat lloc a diverses reunions amb Serveis Socials, la Policia Local i la Guàrdia Civil i a una Junta Local de Seguretat amb els citats i la incorporació de Delegació del Govern i la Policia Autonòmica.

El resultat: un dispositiu de seguretat constant i coordinat que ha permés reduir, segons dades del Ministeri de l'Interior, pràcticament tots els delictes greus en el primer trimestre de l'any (amb l'únic increment de les infraccions lleus i de les estafes digitals), detindre als presumptes autors dels robatoris en les alqueries de l'horta que ha afectat diversos municipis de la Província i establir importants operatius de protecció en l'horta, Vinival, els nuclis costaners davant l'increment poblacional i les Festes Majors.